b'\n_START_ARTICLE_\nTermin (loogika)\n_START_PARAGRAPH_\nTermin (kreeka keeles horos, ladina keeles terminus, inglise keeles term) on traditsioonilises loogikas propositsiooni (predikatsiooni, otsustuse) p\xc3\xb5hikomponent.\n_START_SECTION_\nEt\xc3\xbcmoloogia ja s\xc3\xb5nakasutus\n_START_PARAGRAPH_\nHoros ja terminus t\xc3\xa4hendavad \'\xc3\xa4\xc3\xa4rmine\' v\xc3\xb5i \'piir\'._NEWLINE_Aristotelese j\xc3\xa4rgi ei ole termin ise t\xc3\xb5ene ega v\xc3\xa4\xc3\xa4r. Nii propositsiooni alguses kui ka l\xc3\xb5pus on \xc3\xbcks termin. Neid seob jaatuse v\xc3\xb5i eituse akt._NEWLINE_Aristotelesel on termin lihtsalt "asi", propositsiooni osa. Port-Royali loogikas on termin ps\xc3\xbchholoogiline entiteet (idee v\xc3\xb5i m\xc3\xb5iste. John Stuart Millil on ta s\xc3\xb5na._NEWLINE_\xc3\x9ckski neist t\xc3\xb5lgendustest ei ole t\xc3\xa4nap\xc3\xa4eva loogika seisukohast p\xc3\xa4ris rahuldav. Kui me v\xc3\xa4idame, et miski on \xc3\xbckssarvik, siis me ei v\xc3\xa4ida midagi millegi kohta. Propositsioon "K\xc3\xb5ik kreeklased on inimesed" ei \xc3\xbctle, et kreeklaste ideed on inimeste ideed, ega seda, et s\xc3\xb5na "kreeklased" on s\xc3\xb5na "inimesed". Propositsiooni ei saa koostada reaalsetest asjadest ega ideedest, kuid terminid ei ole ka t\xc3\xa4henduseta s\xc3\xb5nad. See probleem ei ole l\xc3\xb5puni lahendatud.'